CELEX: 32018R0414
Language: mt
Date: 2018-01-09 00:00:00
Title: Regolament Delegat tal-Kummissjoni (UE) 2018/414 tad-9 ta' Jannar 2018 li jissupplimenta d-Direttiva 2014/90/UE tal-Parlament Ewropew u tal-Kunsill f'dak li għandu x'jaqsam mal-identifikazzjoni ta' oġġetti speċifiċi tat-tagħmir tal-baħar li jistgħu jibbenefikaw mit-tikkettar elettroniku (Test b'rilevanza għaż-ŻEE. )

19.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 75/3
            
         REGOLAMENT DELEGAT TAL-KUMMISSJONI (UE) 2018/414
   tad-9 ta' Jannar 2018
   li jissupplimenta d-Direttiva 2014/90/UE tal-Parlament Ewropew u tal-Kunsill f'dak li għandu x'jaqsam mal-identifikazzjoni ta' oġġetti speċifiċi tat-tagħmir tal-baħar li jistgħu jibbenefikaw mit-tikkettar elettroniku
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2014/90/UE tal-Parlament Ewropew u tal-Kunsill tat-23 ta' Lulju 2014 dwar tagħmir tal-baħar u li tħassar id-Direttiva tal-Kunsill 96/98/KE (1), u b'mod partikulari l-Artikolu 11(3) tagħha,
   Billi:
   
               (1)
            
            
               Sabiex l-operaturi ekonomiċi jkunu jistgħu jużaw it-tikketti elettroniċi b'mod volontarju, sabiex tiġi ffaċilitata s-sorveljanza tas-suq u sabiex tiġi evitata l-falsifikazzjoni ta' oġġetti speċifiċi tat-tagħmir tal-baħar, id-Direttiva 2014/90/UE tagħti s-setgħa lill-Kummissjoni tadotta atti delegati sabiex tidentifika l-oġġetti speċifiċi tat-tagħmir tal-baħar li jistgħu jibbenefikaw mit-tikkettar elettroniku.
            
         
               (2)
            
            
               Huwa importanti li jiġi żgurat li l-għanijiet tad-Direttiva 2014/90/UE jinkisbu b'mod uniformi fl-Istati Membri kollha. Dan jinkiseb billi jiġi adottat Regolament li joffri ċertezza legali lill-partijiet ikkonċernati kollha, fosthom lill-manifatturi tat-tagħmir tal-baħar, lill-awtoritajiet kompetenti u lill-kostrutturi tal-bastimenti u lill-operaturi tal-bastimenti. Regolament jiżgura qafas koerenti għall-operaturi kollha tas-suq u joffri l-aqwa garanzija ta' kundizzjonijiet ekwi u uniformi tal-kompetizzjoni. Barra minn hekk, dan jiżgura li l-lista ta' tagħmir speċifiku tal-baħar li jista' jibbenefika mit-tikkettar elettroniku tkun tapplika direttament. L-użu ta' Regolament jippermetti wkoll li jiġi evitat il-piż amministrattiv għall-amministrazzjonijiet tal-Istati Membri minħabba li Regolament ma jkollux bżonn jiġi traspost fil-livell nazzjonali.
            
         
               (3)
            
            
               Skont id-Direttiva 2014/90/UE, jenħtieġ li l-Kummissjoni twettaq analiżi tal-benefiċċji meta mqabbla mal-ispejjeż fir-rigward tal-użu tat-tikketta elettronika bħala suppliment għall-marka tat-tmun jew bħala sostituzzjoni tagħha.
            
         
               (4)
            
            
               Mill-analiżi tal-ispejjeż meta mqabbla mal-benefiċċji ħareġ li, permezz tat-tikkettar elettroniku tat-tagħmir tal-baħar, il-manifatturi għandhom jibbenefikaw minn titjib fil-prevenzjoni tal-falsifikazzjoni, is-sidien u l-operaturi tal-bastimenti għandhom ikunu jistgħu jittraċċaw it-tagħmir u jikkontrollaw l-istokkijiet b'mod iktar faċli, u l-awtoritajiet tas-sorveljanza tas-suq għandhom jibbenefikaw minn aċċess dirett u faċli għall-bażijiet tad-dejta rilevanti, u dan se jtejjeb il-verifiki tal-validazzjoni taċ-ċertifikati.
            
         
               (5)
            
            
               Mill-analiżi tal-ispejjeż meta mqabbla mal-benefiċċji ħareġ li mhux se jkun hemm wisq investiment ġenerali meta mqabbel mal-benefiċċji mistennija u li l-awtoritajiet u l-industrija se jkunu jifilħu għall-ispejjeż minħabba li se jkunu jistgħu jimplimentaw dan it-tikkettar b'mod volontarju u b'mod gradwali. Jekk is-settur pubbliku u dak privat jagħmlu iktar investimenti, jkunu jistgħu jinkisbu saħansitra iktar benefiċċji.
            
         
               (6)
            
            
               Fil-kuntest tal-analiżi tal-ispejjeż meta mqabbla mal-benefiċċji, il-Kummissjoni wettqet diversi konsultazzjonijiet, sessjonijiet ta' ħidma u proġetti tal-wiri mal-esperti tal-Istati Membri u mal-partijiet ikkonċernati.
            
         
               (7)
            
            
               Matul dawn il-konsultazzjonijiet, il-partijiet ikkonċernati qablu li, bl-użu ta' metodi differenti tat-tikkettar, teknikament jista' jkun possibbli li jiġi ttikkettat it-tagħmir imqiegħed abbord bastiment tal-UE, jew li għandu jitqiegħed abbord bastiment tal-UE, u li għalih l-istrumenti internazzjonali ddefiniti fl-Artikolu 2 tad-Direttiva 2014/90/UE jeżiġu li tingħata l-approvazzjoni min-naħa tal-amministrazzjoni tal-Istat tal-bandiera. Għalhekk jenħtieġ li t-tali tagħmir ikun jista' jibbenefika mit-tikkettar elettroniku,
            
         ADOTTAT DAN IR-REGOLAMENT:
   Artikolu 1
   L-oġġetti speċifiċi tat-tagħmir tal-baħar elenkati fl-Anness ta' dan ir-Regolament jistgħu jibbenefikaw mit-tikkettar elettroniku.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-9 ta' Jannar 2018.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 257, 28.8.2014, p. 146.
   
      ANNESS
      L-oġġetti mogħtija f'din il-lista jistgħu jibbenefikaw mit-tikkettar elettroniku:
      1.   Apparat għas-salvataġġ tal-ħajja
      
      Numru u denominazzjoni tal-oġġett
      MED/1.1
      Salvawomi
      MED/1.2a
      Dwal li jindikaw il-pożizzjoni tal-apparat ta' salvataġġ:
      
                  (a)
               
               
                  għall-inġenji tas-sopravivenza u d-dgħajjes ta' salvataġġ,
               
            
                  (b)
               
               
                  għas-salvawomi,
               
            
                  (c)
               
               
                  għall-ġkieket tas-salvataġġ.
               
            MED/1.3
      Salvawomi, sinjali tad-duħħan attivati awtomatikament
      MED/1.4
      Ġkieket tas-salvataġġ
      MED/1.5
      Ilbies ta' taħt il-baħar u lbies kontra l-esponiment iddisinjati biex jintlibsu flimkien MA' ġakketta tas-salvataġġ:
      
                  (a)
               
               
                  ilbies ta' taħt il-baħar mingħajr insulazzjoni inerenti,
               
            
                  (b)
               
               
                  ilbies ta' taħt il-baħar b'insulazzjoni inerenti,
               
            
                  (c)
               
               
                  ilbies kontra l-esponiment.
               
            MED/1.6
      Ilbies ta' taħt il-baħar u lbies kontra l-esponiment imfasslin biex jintlibsu MINGĦAJR ġakketta tas-salvataġġ:
      
                  (a)
               
               
                  ilbies ta' taħt il-baħar mingħajr insulazzjoni inerenti,
               
            
                  (b)
               
               
                  ilbies ta' taħt il-baħar b'insulazzjoni inerenti,
               
            
                  (c)
               
               
                  ilbies kontra l-esponiment.
               
            MED/1.7
      Aċċessorji termali protettivi
      MED/1.8
      Flares tal-paraxut li jittellgħu bir-rokit (pirotekniċi)
      MED/1.9
      Flares tal-idejn (pirotekniċi)
      MED/1.10
      Sinjali tad-duħħan li jżommu f'wiċċ l-ilma (pirotekniċi)
      MED/1.11
      Tagħmir għat-tfigħ tal-ħbula
      MED/1.12
      Ċattri tas-salvataġġ li jintefħu
      MED/1.13
      Ċattri tas-salvataġġ riġidi
      MED/1.14
      Ċattri tas-salvataġġ li jiddrittaw lilhom infushom awtomatikament
      MED/1.15
      Ċattri tas-salvataġġ, riversibbli bit-tinda
      MED/1.16
      Apparat li jeħles iċ-ċattri fl-ilma awtomatikament (unitajiet ta' rilaxx idrostatiku)
      MED/1.17
      Dgħajjes tas-salvataġġ:
      
                  (a)
               
               
                  Dgħajjes tas-salvataġġ varati minn parank:
                  
                              —
                           
                           
                              magħluqa b'mod parzjali,
                           
                        
                              —
                           
                           
                              magħluqa totalment.
                           
                        
            
                  (b)
               
               
                  Dgħajjes tas-salvataġġ li jaqgħu fil-baħar bis-saħħa tal-gravità mingħajr għajnuna.
               
            MED/1.18
      Dgħajjes tas-salvataġġ riġidi
      MED/1.19
      Dgħajjes tas-salvataġġ li jintefħu, minfuħin
      MED/1.20
      Dgħajjes veloċi ta' salvataġġ:
      
                  (a)
               
               
                  minfuħin,
               
            
                  (b)
               
               
                  riġidi,
               
            
                  (c)
               
               
                  li huma riġidi u jintefħu, minfuħin.
               
            MED/1.21
      Tagħmir għall-varar bit-twaqqigħ (davits)
      MED/1.23
      Tagħmir għall-varar bi ħbula għall-inżul fl-ilma tad-dgħajjes ta' salvataġġ
      MED/1.24
      Tagħmir għall-varar taċ-ċattri tas-salvataġġ
      (Paranki)
      MED/1.25
      Tagħmir għall-varar ta' dgħajjes veloċi tas-salvataġġ
      (Paranki)
      MED/1.26
      Mekkaniżmu għar-rilaxx ta'
      
                  (a)
               
               
                  Dgħajjes tas-salvataġġ u tal-għoti tal-għajnuna (varati minn tagħmir bi ħbula għall-inżul fl-ilma),
               
            
                  (b)
               
               
                  Ċattri tas-salvataġġ (varati minn tagħmir bi ħbula għall-inżul fl-ilma),
               
            
                  (c)
               
               
                  Dgħajjes tas-salvataġġ li jaqgħu fil-baħar bis-saħħa tal-gravità mingħajr għajnuna.
               
            MED/1.27
      Sistemi ta' evakwazzjoni fuq il-baħar
      MED/1.28
      Mezzi ta' salvataġġ
      MED/1.29
      Slielem għall-imbark
      MED/1.30
      Materjali retroriflettivi
      MED/1.33
      Riflettur tar-radar għad-dgħajjes tas-salvataġġ u dawk ta' rkupru
      (passiv)
      MED/1.36
      Magni għall-propulsjoni tad-dgħajjes tas-salvataġġ
      MED/1.37
      Magni għall-propulsjoni tad-dgħajjes tas-salvataġġ - Outboard
      MED/1.38
      Fanali tat-tiftix biex jintużaw fuq id-dgħajjes tas-salvataġġ
      MED/1.39
      
                  —
               
               
                  Ċattri tas-salvataġġ, riversibbli miftuħa
               
            MED/1.41
      Winċijiet għall-inġenji u d-dgħajjes tas-salvataġġ:
      
                  (a)
               
               
                  dgħajjes tas-salvataġġ varati minn parank,
               
            
                  (b)
               
               
                  dgħajjes tas-salvataġġ li jaqgħu fil-baħar bis-saħħa tal-gravità mingħajr għajnuna,
               
            
                  (c)
               
               
                  ċattri tas-salvataġġ,
               
            
                  (d)
               
               
                  dgħajjes tal-irkupru,
               
            
                  (e)
               
               
                  dgħajjes tas-salvataġġ veloċi.
               
            MED/1.43
      Dgħajjes tas-salvataġġ riġidi/li jintefħu
      2.   Prevenzjoni tat-tniġġis tal-baħar
      
      Numru u denominazzjoni tal-oġġett
      MED/2.1
      Tagħmir għall-iffiltrar taż-żejt (għal kontenut ta' żejt tal-fluss skartat li ma jaqbiżx il-15 p.p.m.)
      MED/2.2
      Ditekters tal-interfaċċja żejt/ilma
      MED/2.3
      Miters tal-kontenut taż-żejt
      MED/2.5
      Sistema għall-monitoraġġ u l-kontroll tar-rilaxx taż-żejt mit-tankers taż-żejt
      MED/2.6
      Sistemi ta' dranaġġ
      MED/2.7
      Inċineraturi ta' abbord
      (Impjanti tal-inċineraturi b'kapaċitajiet akbar minn 1 500 kW u sa 4 000 kW)
      MED/2.8
      Analizzatur tan-NOx għall-użu abbord skont il-Kodiċi Tekniku NOx tal-2008
      MED/2.10
      Sistemi ta' abbord għat-tindif tal-gassijiet tal-egżost
      3.   Tagħmir ta' protezzjoni min-nar
      
      Numru u denominazzjoni tal-oġġett
      MED/3.1
      Il-kopertura tal-gverta primarja
      MED/3.2
      Tagħmir portabbli għat-tifi tan-nar
      MED/3.3
      Ilbies għat-tifi tan-nar: ilbies protettiv (ilbies ta' prossimità qrib)
      MED/3.4
      Ilbies għat-tifi tan-nar: stivali
      MED/3.5
      Ilbies għat-tifi tan-nar: ingwanti
      MED/3.6
      Ilbies għat-tifi tan-nar: elmu
      MED/3.7
      Apparat issiġillat għat-teħid tan-nifs imħaddem bl-arja kkompressata
      MED/3.8
      Tagħmir tan-nifs b'linja tal-arja kkompressata
      MED/3.9
      Komponenti tas-sistemi bexxiexa għall-ispazji ta' akkomodazzjoni u ta' servizz kif ukoll għal stazzjonijiet ta' kontroll, ekwivalenti għal kif jissemma f'SOLAS 74 Reg. II-2/12 (limitat għaż-żennuni u r-rendiment tagħhom).
      (Żennuni għal sistemi fissi tat-tbexxix, għal inġenji ta' veloċità għolja (HSC) huma inklużi taħt dan l-oġġett)
      MED/3.10
      
                  —
               
               
                  Żennuni għal sistemi tat-tifi tan-nar permezz tal-bexx tal-ilma bi pressa fissa fl-ispazji tal-makkinarji u l-kmamar tal-pompi tal-merkanzija
               
            MED/3.11
      Separaturi kontra n-nar tal-klassi “A” u “B”
      
                  (a)
               
               
                  Separaturi tal-klassi “A”,
               
            
                  (b)
               
               
                  Separaturi tal-klassi “B”.
               
            MED/3.12
      Apparat għall-prevenzjoni tal-mogħdija tal-fjammi lejn it-tankijiet tal-merkanzija fit-tankers
      MED/3.13
      Materjali mhux kombustibbli
      MED/3.15
      Materjali minbarra azzar, għall-pajpijiet taż-żejt jew taż-żejt tal-fjuwil:
      
                  (a)
               
               
                  pajpijiet u fittings tal-plastik,
               
            
                  (b)
               
               
                  valvi,
               
            
                  (c)
               
               
                  assemblaġġi ta' pajpijiet flessibbli u kompensaturi,
               
            
                  (d)
               
               
                  komponenti tal-pajp metalliċi b'siġilli b'saħħithom u elastomeriċi.
               
            MED/3.16
      Bibien kontra n-nar
      MED/3.17
      Komponenti ta' sistemi ta' kontroll għall-bibien kontra n-nar
      MED/3.18
      Materjali tas-superfiċi u l-kisi tal-art b'karatteristiċi kontra t-tixrid tal-fjammi:
      
                  (a)
               
               
                  fuljetti dekorattivi,
               
            
                  (b)
               
               
                  sistemi ta' żebgħa,
               
            
                  (c)
               
               
                  kisi għall-art,
               
            
                  (d)
               
               
                  kisi għall-insulazzjoni tal-pajpijiet,
               
            
                  (e)
               
               
                  adeżivi li jintużaw fil-bini tad-diviżjonijiet tal-klassi “A”, “B” u “C”,
               
            
                  (f)
               
               
                  membrana tal-kanali kombustibbli.
               
            MED/3.19
      Drappijiet, purtieri u materjali tessili mdendlin oħra u films
      MED/3.20
      Għamara tappizzata
      MED/3.21
      Komponenti tas-sodod
      MED/3.22
      Mewwieta tan-nar
      MED/3.25
      Twieqi u aperturi tal-ġenb tal-klassi “A” u “B” reżistenti għan-nar
      MED/3.26
      Penetrazzjonijiet għal ġewwa diviżjonijiet tal-klassi “A”:
      
                  (a)
               
               
                  mogħdijiet għall-kejbils tal-elettriku,
               
            
                  (b)
               
               
                  penetrazzjonijiet ta' pajpijiet, kanali, trunkijiet, eċċ.
               
            MED/3.27
      Penetrazzjonijiet għal ġewwa diviżjonijiet tal-klassi “B”:
      
                  (a)
               
               
                  mogħdijiet għall-kejbils tal-elettriku,
               
            
                  (b)
               
               
                  penetrazzjonijiet ta' pajpijiet, kanali, trunkijiet, eċċ.
               
            MED/3.28
      Sistemi ta' tbexxix (l-iżbokki tal-bexxiexa biss).
      (Żennuni għal sistemi fissi tat-tbexxix, għal inġenji ta' veloċità għolja (HSC) huma inklużi taħt dan l-oġġett)
      MED/3.29
      Pajpijiet għat-tifi tan-nar
      Pajpijiet għat-tifi tan-nar ċatti li ma jiffiltrawx (medda tad-dijametru intern minn 25 mm sa 52 mm)
      MED/3.30
      Tagħmir portabbli għall-analiżi tal-ossiġnu u l-iskoperta tal-preżenza tal-gass
      MED/3.32
      Materjali li jirrestrinġu n-nar (minbarra għamara) għal dgħajjes ta' veloċità għolja
      MED/3.33
      Materjali li jirrestrinġu n-nar għall-għamara ta' inġenji b'veloċità għolja
      MED/3.34
      Diviżjonijiet li jirreżistu n-nar għall-inġenji b'veloċità għolja
      MED/3.35
      Bibien kontra n-nar għall-inġenji b'veloċità għolja
      MED/3.36
      Mewwieta tan-nar fuq inġenji b'veloċità għolja
      MED/3.37
      Penetrazzjonijiet minn ġewwa diviżjonijiet li jirreżistu n-nar għall-inġenji b'veloċità għolja:
      
                  (a)
               
               
                  mogħdijiet għall-kejbils tal-elettriku,
               
            
                  (b)
               
               
                  penetrazzjonijiet ta' pajpijiet, kanali, trunkijiet, eċċ.
               
            MED/3.38
      Apparat portabbli għat-tifi tan-nar għad-dgħajjes tas-salvataġġ u dawk ta' rkupru
      MED/3.39
      Żennuni għal sistemi ekwivalenti tat-tifi tan-nar permezz tal-bexx ta' raxx tal-ilma fl-ispazji tal-makkinarji u l-kmamar tal-pompi tal-merkanzija
      MED/3.40
      Sistemi tad-dawl għall-installazzjoni fil-baxx (komponenti biss)
      MED/3.41
      Apparat għan-nifs għall-evakwazzjoni ta' emerġenza (EEBD)
      MED/3.42
      Komponenti ta' sistemi b'gassijiet mhux reattivi
      MED/3.43
      Żennuni għal sistemi tat-tifi tan-nar fuq tagħmir tat-tisjir bil-qali bix-xaħmijiet (awtomatiċi jew manwali).
      MED/3.44
      Ilbies għat-tifi tan-nar - linja tas-salvataġġ
      MED/3.45
      Komponenti ekwivalenti għal sistemi fissi tat-tifi tan-nar (mezz tat-tifi tan-nar, valvijiet tal-blokka, u żennuni) għall-ispazji tal-makkinarju u kmamar tal-pompi tal-merkanzija
      MED/3.46
      Sistemi fissi ekwivalenti tat-tifi tan-nar għall-ispazji tal-makkinarju (sistemi tal-erosol)
      MED/3.47
      Konċentrat għal sistemi fissi tat-tifi tan-nar bir-ragħwa ta' espansjoni għolja għall-ispazji tal-makkinarju u l-kmamar tal-pompi tal-merkanzija.
      MED/3.48
      Komponenti ta' sistemi tat-tifi tan-nar bl-ilma, fissi u għall-applikazzjoni lokali għall-użu fl-ispazji tal-makkinarju tal-kategorija “A”.
      MED/3.49a
      Sistemi tat-tifi tan-nar iffissati bbażati fuq l-ilma għal spazji ro-ro, spazji ta' vetturi u spazji ta' kategorija speċjali:
      
                  (a)
               
               
                  Sistemi bbażati fuq il-preskrizzjoni skont il-Klawżola 4 taċ-Ċirk. 1430,
               
            
                  (b)
               
               
                  Sistemi bbażati fuq il-prestazzjoni skont il-Klawżola 5 taċ-Ċirk. 1430.
               
            MED/3.51
      Komponenti ta' sistemi fissi għall-iskoperta u l-allarm fil-każ ta' nar għall-istazzjonijiet ta' kontroll, l-ispazji ta' servizz, ta' akkomodazzjoni, gallariji tal-kabini, l-ispazji tal-makkinarju, kif ukoll tal-makkinarju mhux mgħasses:
      
                  (a)
               
               
                  Tagħmir għall-kontroll u ta' indikazzjoni,
               
            
                  (b)
               
               
                  Tagħmir tal-provvista tal-elettriku,
               
            
                  (c)
               
               
                  Ditekters tas-sħana - Point detectors,
               
            
                  (d)
               
               
                  Ditekters tad-duħħan: Point detectors li jużaw raġġi tad-dawl diffużi, dawl trażmess jew jonizzazzjoni,
               
            
                  (e)
               
               
                  Id-ditekters tal-fjammi: Point detectors,
               
            
                  (f)
               
               
                  Punti tas-sejħa manwali,
               
            
                  (g)
               
               
                  Iżolaturi b'ċirkwit qasir (short circuit isolators),
               
            
                  (h)
               
               
                  Tagħmir ta' input/output,
               
            
                  (i)
               
               
                  Kejbils.
               
            MED/3.52
      Apparat mhux portabbli u trasportabbli tat-tifi tan-nar
      MED/3.53
      Apparat tal-allarm fil-każ tan-nar - Allarmi akustiċi
      MED/3.54
      Tagħmir fiss għall-analiżi tal-ossiġnu u l-iskoperta tal-gass
      MED/3.55
      Żennuni b'żewġ tipi ta' bexx
      (tip sprej/ġett)
      MED/3.56
      Sistemi ta' pajpijiet fissi għat-tifi tan-nar
      Rukkelli tal-pajpijiet b'pajpijiet semiriġidi
      MED/3.57
      Komponenti ta' sistemi għat-tifi tan-nar permezz ta' ragħwa b'espansjoni medja - ragħwa fissa fuq il-gverta għat-tankers
      MED/3.58
      Komponenti ta' sistemi fissi għat-tifi tan-nar permezz ta' ragħwa b'espansjoni baxxa għall-ispazji tal-makkinarju u l-protezzjoni tal-gverta tat-tankers
      MED/3.59
      Ragħwa li tespandi għal sistemi fissi tat-tifi tan-nar għal tankers tal-kimika
      MED/3.60
      Żennuni għal sistemi tat-tifi tan-nar permezz tal-bexx tal-ilma bi pressa fissa għall-gallariji tal-kabini
      MED/3.61a
      Sistemi bl-arja interna u ragħwa ta' espansjoni għolja għall-protezzjoni ta' spazji tal-makkinarju u kmamar tal-pompi tal-merkanzija, ta' spazji tal-vetturi u spazji ro-ro, ta' spazji ta' kategorija speċjali u ta' spazji tal-merkanzija.
      MED/3.61b
      Sistemi bl-arja esterna u ragħwa ta' espansjoni għolja għall-protezzjoni ta' spazji tal-makkinarju u kmamar tal-pompi tal-merkanzija, ta' spazji tal-vetturi u spazji ro-ro, ta' spazji ta' kategorija speċjali u ta' spazji tal-merkanzija.
      MED/3.62
      Sistemi tat-tifi tan-nar bi trab kimiku niexef
      MED/3.63
      Komponenti tas-sistemi tad-detezzjoni tad-duħħan li jieħdu l-kampjuni
      MED/3.64
      Diviżjonijiet tal-klassi C
      MED/3.65
      Sistemi fissi għad-detezzjoni tal-gass idrokarbonju
      MED/3.66
      Sistemi ta' gwida għall-evakwazzjoni użati bħala alternattivi għas-sistemi ta' dwal f'siti baxxi
      MED/3.67
      Tagħmir għat-tifi tan-nar bir-ragħwa għall-ħelikopters
      MED/3.68
      Komponenti ta' sistemi fissi għat-tifi tan-nar fil-kanali tal-egżost tal-kċejjen
      MED/3.69
      Moniter mobbli tal-ilma għall-vapuri mibnija fl-1 ta' Jannar 2016 jew wara mfassla biex iġorru ħames saffi ta' kontejners jew aktar fuq il-gverta miftuħa jew iktar 'il fuq minnha
      MED/3.70
      Pajpijiet għat-tifi tan-nar
      Pajpijiet semiriġidi għal sistemi fissi
      MED/3.71
      Sistemi ta' pajpijiet fissi għat-tifi tan-nar
      Sistemi ta' pajpijiet b'pajp ċatt
      4.   Tagħmir tan-navigazzjoni
      
      Numru u denominazzjoni tal-oġġett
      MED/4.1
      Boxxla manjetika
      Klassi A għall-vapuri
      MED/4.2
      Tagħmir li jittrażmetti r-rotta THD (metodu manjetiku)
      MED/4.3
      Boxxla gyro
      MED/4.6
      Tagħmir għall-kejl tad-distanzi permezz tal-eku
      MED/4.7
      Tagħmir għall-kejl tal-veloċità u tad-distanza (SDME)
      MED/4.9
      Indikatur tar-rata tal-ikkwartjar
      MED/4.14
      Tagħmir tal-GPS
      MED/4.15
      Tagħmir tal-GLONASS
      MED/4.16
      Sistema għall-kontroll tar-rotta (HCS)
      MED/4.18
      Tagħmir għal-lokalizzazzjoni tat-tiftix u salvataġġ (SRLD):
      9 GHz SAR transponder (SART)
      MED/4.20
      Indikatur tal-angolu tat-tmun
      MED/4.21
      Indikatur tat-tidwir tal-iskrun
      MED/4.22
      Indikatur tal-inklinazzjoni
      MED/4.23
      Boxxla manjetika Klassi B għad-dgħajjes tas-salvataġġ u għad-dgħajjes ta' rkupru
      MED/4.29
      Reġistratur tad-dejta dwar il-vjaġġ (VDR)
      MED/4.30
      Sistemi elettroniċi għall-wiri tal-mapep u tal-informazzjoni (ECDIS), bil-backup, u sistemi għall-wiri tar-raster chart (RCDS)
      MED/4.31
      Boxxla gyro għall-inġenji b'veloċità għolja
      MED/4.32
      Tagħmir tas-sistemi għall-identifikazzjoni universali awtomatika (AIS)
      MED/4.33
      Sistema ta' kontroll tar-rotta
      (taħdem fil-veloċità tal-bastiment mill-veloċità minima tal-manuvrar sa 30 knot)
      MED/4.34
      Tagħmir tar-radar CAT 1
      MED/4.35
      Tagħmir tar-radar CAT 2
      MED/4.36
      Tagħmir tar-radar CAT 3
      MED/4.37
      Tagħmir tar-radar għal applikazzjonijiet fuq inġenji ta' veloċità għolja (CAT 1H u CAT 2H)
      MED/4.38
      Tagħmir tar-radar approvat bil-possibbiltà tal-mapep, fosthom:
      
                  (a)
               
               
                  CAT 1C,
               
            
                  (b)
               
               
                  CAT 2C,
               
            
                  (c)
               
               
                  CAT 1HC,
               
            
                  (d)
               
               
                  CAT 2HC.
               
            MED/4.39
      Riflettur tar-radar - tip passiv
      MED/4.40
      Sistema għall-kontroll tar-rotta għall-inġenji ta' veloċità għolja
      MED/4.41
      Tagħmir li jittrażmetti r-rotta THD (metodu GNSS)
      MED/4.42
      Fanal tat-tiftix għall-inġenji b'veloċità għolja
      MED/4.43
      Tagħmir għall-viżjoni bil-lejl għall-inġenji b'veloċità għolja
      MED/4.44
      Riċevitur differenzjali tas-sinjali (beacons) għat-tagħmir DGPS u DGLONASS
      MED/4.46
      Tagħmir li jittrażmetti r-rotta THD (metodu ġiroskopiku)
      MED/4.47
      Reġistratur simplifikat tad-dejta dwar il-vjaġġ (S-VDR)
      MED/4.49
      Sellum għall-pilota
      MED/4.50
      Tagħmir DGPS
      MED/4.51
      Tagħmir DGLONASS
      MED/4.52
      Fanal għas-sinjalar bi nhar
      MED/4.53
      Radar target enhancer
      MED/4.54
      Tagħmir tal-pożizzjoni għall-boxxla
      MED/4.55
      Tagħmir għal-lokalizzazzjoni tat-tiftix u salvataġġ (SRLD):
      Tagħmir AIS SART
      MED/4.56
      Tagħmir Galileo
      MED/4.57
      Sistema ta' Allarm għall-Għassa tan-Navigazzjoni fuq il-Pont (BNWAS)
      MED/4.58
      Sistema għar-riċezzjoni tal-ħsejjes
      MED/4.59
      Sistema integrata tan-navigazzjoni
      5.   Tagħmir għar-radjukomunikazzjoni
      
      Numru u denominazzjoni tal-oġġett
      MED/5.1
      Radju VHF bil-kapaċità li jittrażmetti u jirċievi d-DSC u r-radjutelefonija
      MED/5.2
      Riċevitur għaż-żamma tal-għassa VHF DSC
      MED/5.3
      Riċevitur NAVTEX
      MED/5.4
      Riċevitur EGC
      MED/5.5
      Tagħmir HF għall-informazzjoni dwar is-sikurezza fuq il-baħar (MSI) (riċevitur NBDP HF)
      MED/5.6
      406 MHz EPIRB (COSPAS-SARSAT)
      MED/5.10
      Radju MF bil-kapaċità li jittrażmetti u jirċievi d-DSC u r-radjutelefonija
      MED/5.11
      Riċevitur għaż-żamma tal-għassa MF DSC
      MED/5.13
      Inmarsat-C SES
      MED/5.14
      Radju MF/HF bil-kapaċità li jittrażmetti u jirċievi d-DSC, l-NBDP u r-radjutelefonija
      MED/5.15
      Riċevitur ta' esplorazzjoni ta' sinjali radjutelefoniċi DSC fuq frekwenzi ta' għajnuna MF/HF
      MED/5.17
      Apparat bidirezzjonali VHF radju-telefown portabbli għall-inġenji tas-sopravivenza
      MED/5.18
      Apparat bidirezzjonali VHF radju-telefown fiss għall-inġenji tas-sopravivenza
      MED/5.19
      Inmarsat-F77
      6.   Tagħmir meħtieġ taħt COLREG 72
      
      Numru u denominazzjoni tal-oġġett
      MED/6.1
      Id-dwal tan-navigazzjoni
      7.   Tagħmir tas-sigurtà għal trasportaturi li jġorru volumi kbar
      
      Attwalment dan il-kapitolu ma fihx oġġetti.
      8.   Tagħmir skont il-Kapitolu II-1 ta' SOLAS
      
      Numru u denominazzjoni tal-oġġett
      MED/8.1
      
                  —
               
               
                  Indikaturi tal-livell tal-ilma